HR
L 303/12
Službeni list Europske unije
23.11.2022.
DELEGIRANA UREDBA KOMISIJE (EU) 2022/2290 оd 19. kolovoza 2022.
o izmjeni Delegirane uredbe (EU) 2020/2015 u pogledu određenih izuzeća od obveze iskrcavanja u zapadnim vodama za 2023.
EUROPSKA KOMISIJA,
uzimajući u obzir Ugovor o funkcioniranju Europske unije, uzimajući u obzir Uredbu (EU) 2019/472 Europskog parlamenta i Vijeća od 19. ožujka 2019.
o utvrđivanju višegodišnjeg plana za stokove ulovljene u zapadnim vodama i njima susjednim vodama i za ribarstvo koje iskorištava te stokove, o izmjeni uredaba (EU) 2016/1139 i (EU) 2018/973 i o stavljanju izvan snage uredaba Vijeća (EZ) br. 811/2004, (EZ) br.
2166/2005, (EZ) br.
388/2006, (EZ) br.
509/2007 i (EZ) br. 1300/2008 (1), a posebno njezin članak 13., budući da: (1)
Delegiranom uredbom Komisije (EU) 2020/2015 (2) utvrđene su pojedinosti o obvezi iskrcavanja u ribolovu određenih pridnenih vrsta u zapadnim vodama za razdoblje 2021.–2023.
(2)
U skladu s Delegiranom uredbom (EU) 2020/2015 određena izuzeća od obveze iskrcavanja privremeno se primjenjuju do 31. prosinca 2022.
U tim slučajevima države članice koje imaju izravan upravljački interes trebale su u najkraćem roku, a najkasnije 1. svibnja 2022., dostaviti dodatne znanstvene informacije u prilog tom izuzeću.
Znanstveni, tehnički i gospodarski odbor za ribarstvo („STECF”) te je dostavljene dokaze trebao ocijeniti do 31. srpnja 2022.
(3)
Države članice na sjeverozapadnim vodama (Belgija, Irska, Španjolska, Francuska i Nizozemska) Komisiji su 3. svibnja 2022.
dostavile zajedničku preporuku.
Revidiranu verziju te preporuke dostavile su 25. srpnja 2022.
(4)
U zajedničkoj preporuci zatraženo je novo izuzeće na temelju visoke stope preživljavanja za lista veličine manje od minimalne referentne veličine za očuvanje, ulovljenog plovilima dužine do 12 m, povlačnim mrežama (koćama) sa širilicama („OTB”) veličine oka mrežnog tega veće od 80 mm, u zoni ICES-a 7e, unutar šest nautičkih milja od obale i izvan potvrđenih rastilišta.
(5)
STECF je istaknuo da je u prilog tom izuzeću dostavljena znatna količina informacija i pojašnjenja te je potvrdio nisku razinu odbacivanja ulova u tom ribolovu.
(6)
Zbog razloga koje je naveo STECF, a s kojima se Komisija slaže, izuzeće bi trebalo odobriti do 31. prosinca 2023.
(7)
U zajedničkoj preporuci zatraženo je i novo izuzeće de minimis za lista (Solea solea) do najviše 3 % ukupnih godišnjih ulova te vrste ostvarenih plovilima koja se koriste povlačnim mrežama s gredom (TBB) veličine oka mrežnog tega 80 do 119 mm opremljenim flamanskom plohom za ribolov lista u zonama ICES-a 7j i 7k.
(8)
STECF je istaknuo poboljšanja ostvarena primjenom selektivnijih alata i smanjenje neželjenog ulova ribe čije su veličine ispod minimalnih.
Trenutačne količine odbačenog ulova su minimalne.
STECF je nadalje istaknuo da postoje planovi za poboljšanje znanja o tom stoku s pomoću genetičkih studija koje mogu dovesti do boljeg razumijevanja ograničenja i veličine stoka.
STECF je smatrao da to pomaže pri utvrđivanju učinka ribolova te stoga usmjerava učinak mjera upravljanja, kao što su tražena izuzeća od obveze iskrcavanja.
(1) SL L 83, 25.3.2019., str. 1.
(2) Delegirana uredba Komisije (EU) 2020/2015 оd 21. kolovoza 2020.
o utvrđivanju pojedinosti o provedbi obveze iskrcavanja u određenim vrstama ribolova u zapadnim vodama za razdoblje 2021.–2023.
(SL L 415, 10.12.2020., str. 22.)